Cymodoce (Nereis)
Vide etiam paginam discretivam: Cymodoce. Cymodoce (Graece Κυμοδόκη, fortasse "quae undas tranquillat") in mythologia Graeca fuit una e Nereidibus, filiis Nerei dei marini, e Doride genitis; enumeratur enim inter sorores et ab Hygino in libro cuius titulus est Fabulae, et a Poëta in Iliade. Ab Hesiodo in Theogonia cum Cymatolege et Amphitrite in descriptione iungitur: Κυμοδόκη θ᾽, ἣ κύματ᾽ ἐν ἠεροειδέι πόντῳ πνοιάς τε ζαέων ἀνέμων σὺν Κυματολήγῃ ῥεῖα πρηΰνει καὶ ἐυσφύρῳ Ἀμφιτρίτῃ scil. "Cymodoce quae cum Cymatolege et talís formosa Amphitrite faciliter undas aërosi ponti animasque vivorum ventorum sedat" Eadem sororitate ordinatur et in libris manu scriptis peioribus Georgicon Vergilii.